A 2017-es koppenhágai rövid pályás úszó-Európa-bajnokságon az 50 méteres hátúszás elődöntőjének futamában 23,34 másodperccel harmadikként ért be, ezzel ötödikként kvalifikálta magát döntőbe, ahol végül a 7. helyet sikerült megszereznie. 50 méter pillangón is rajthoz állt, de csak a huszonegyedik legjobb időt úszta, így nem jutott tovább. Megmutatta magát 50 méter gyorson és 100 méter háton is, ahol viszont csak a 35., illetve a 12. helyen sikerült beérkeznie.